Sentencoj de Salomono

La Libro de sentencoj de Salomono aŭ libro de proverboj de Salomono (), foje nur nomata "libro de sentencoj" respektive "de proverboj", estas libro de la Tanaĥo (laŭ judisma teologio) aŭ de la Malnova Testamento (laŭ kristanisma teologio) en la Biblio.La unuaj tri sekcioj de la verkaĵo probable vere estas de Salomono, kvara parto de la juda saĝulo Agur, kvina de la juda reĝo Lemuel kaj sesa de nekonata aŭtoro. Laŭ judisma tradicio la tuta libro fontis de Ĥizkija, reĝo de Judio inter la jaroj 727 kaj 698 antaŭ nia erao.

La libro de sentencoj estas referencata kiel "literaturo de saĝeco" kune kun pluraj aliaj bibliaj libroj: la libro de Ijob, la libro de la Predikanto, la Alta Kanto de Salomono kaj iuj el la Psalmoj.

Pere de la sentencoj, saĝeco aŭ la saĝa persono estas komparataj kun stulteco aŭ la stultulo. Stultulo laŭ la verkaĵo estas persono al kiu mankas moralo kaj kiu ne interesiĝas en pliperfektigo, ne iu kiu estas "nur" malinteligenta, frenezeta aŭ malserioza. Saĝeco komprenatas kiel virto kiun indas atingi kaj teni, kaj la leganto estas instruata ke ĝi komenciĝas per la persono de la Eternulo, la juda (kaj poste ankaŭ kristana) dio: "La timo antaŭ la Eternulo estas la komenco de sciado". Libro de sentencoj 1:7], kp. jehov9:10.

La sentencoj estas parte tiom universalaj, ke ili iĝis konataj proverboj ankaŭ ekster la religia kadro de judismo aŭ kristanismo - ekzemplo estas la diraĵoj "Kiu fosas foson, tiu mem falos en ĝin" (sentencoj 26:27) aŭ "Antaŭ la pereo iras fiereco" (16:18).

En la kristanaj biblioj la verkaĵo estas envicigita post la Psalmoj.

Por la judoj ĝi apartenas al la tria parto de la Biblio (nomata Ketuvim, , "la skribaĵoj"). Ene de tio, ĝi estas unu el la tri "poetaj libroj".
Pri la Zamenhofa traduko

Zamenhof tradukis la Sentencojn, kiel tutan Tanaĥon/Malnovan Testamenton. Unue la traduko estis publikita en 1908 eldonita de Hachette:

La Sentencoj de Salomono, libro el la Biblio. Parizo, eld. Hachette & Cie. 1908, (15 x 22) 60 paĝoj. 

Recenzoj pri la Zamenhofa traduko

 Notoj 

 Vidu ankaŭ 
 Skanaĵo de la Esperanto-traduko en Vikimedia Komunejo

Kategorio:Libroj de la Tanaĥo
Kategorio:Libroj de la Malnova Testamento